La Biblioteca Infantil s’acomiada de maig amb desenes de novetats literàries en les prestatgeries
2025-07-24

Fomentar l’hàbit lector, fer que menuts i joves estimen el món de la lectura i, per a això, oferir-los les novetats més destacades del món literari. Estos són alguns dels objectius que, diàriament, desenvolupa l’equip de les Biblioteques Municipals de Burjassot que, durant els mesos d’abril i maig, ha incorporat importants novetats a les prestatgeries de la Biblioteca Infantil, tant en castellà com en valencià.

Desenes de nous llibres estan esperant ser prestats per a descobrir, a les seues lectores i lectores, grans històries i aventures adaptades a les seues edats. Per als més xicotets, per exemple, ja es pot agafar prestada la col·lecció Vamos a comer, Vamos a dormir, Vamos a la cama que, d’una manera divertida, ensenya rutines bàsiques als petits lectors.

Per a edats compreses entre els 7 i 9 anys, també es poden trobar ja Los Cazamisterios 1 i 2, o Cuentos para niños que se atreven a ser diferentes, entre molts altres. S’han ampliat també els fons de còmics, manga o novel·les, amb títols com El pan de la guerra, Un sueño por cumplir o ¡Un equipo Amazing!, entre altres.

En llengua valenciana, la col·lecció del Monstre Rosa, Un Barret sense cap, Herois, Déus i Monstres mitològics, El triangle rosa o Gulliver al país de Lil·liput són alguns dels títols que estan disponibles juntament amb altres com El dia dels influencers vivents, Una sacerdotessa de Mesopotàmia o Per sis granets de magrana!

No hi ha excusa per a passar-se per la Biblioteca Infantil per a gaudir de totes les novetats que ofereix als petits usuaris, pensant sempre en transsmetre l’amor i el gust per la lectura.